次韻叔父月季再生
作者：蘇過
朝代：宋

paragraphs: 瘴海不知秋，幽人忘歲月。
祇記庭中花，幾度開還枿。
憶昔移居時，始是青荑茁。
殷勤主人惠，浸灌寒泉冽。
顔色日鮮好，條枝爭秀拔。
意無後人翦，喜托先生苃。
海康接儋耳，雲水何田躡。
俯楹獨四顧，悵此波濤匝。
聞道海門松，僵枝出繁葉。
困窮不足道，喜有千人活。
不似玄都花，蔌蔌那容折。